
Evropski parlament,
–	ob upoštevanju predloga Komisije Svetu (COM(2023)0528),
–	ob upoštevanju člena 115 Pogodbe o delovanju Evropske unije, na podlagi katerega se je Svet posvetoval s Parlamentom (C9‑0340/2023),
–	ob upoštevanju obrazloženega mnenja švedskega parlamenta v okviru Protokola št. 2 o uporabi načel subsidiarnosti in sorazmernosti, v katerem izjavlja, da osnutek zakonodajnega akta ni v skladu z načelom subsidiarnosti,
–	ob upoštevanju člena 82 Poslovnika,
–	ob upoštevanju poročila Odbora za ekonomske in monetarne zadeve (A9-0064/2024),
1.	odobri predlog Komisije, kakor je bil spremenjen;
2.	poziva Komisijo, naj ustrezno spremeni svoj predlog na podlagi člena 293(2) Pogodbe o delovanju Evropske unije;
3.	poziva Svet, naj ga obvesti, če namerava odstopiti od besedila, ki ga je odobril Parlament;
4.	poziva Svet, naj se ponovno posvetuje z njim, če namerava bistveno spremeniti predlog Komisije;
5.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

Sprememba		1
Predlog direktive
Uvodna izjava 1
	

	Besedilo, ki ga predlaga Komisija
	Sprememba

	(1)	V Uniji trenutno ni skupnega pristopa k izračunu davčne osnove za podjetja. Podjetja EU morajo zato upoštevati pravila različnih sistemov obdavčitve dohodkov pravnih oseb, odvisno od države članice, v kateri poslujejo.
	(1)	V Uniji trenutno ni skupnega pristopa k izračunu davčne osnove za podjetja, kadar poslujejo čezmejno. Podjetja Unije morajo zato upoštevati pravila različnih sistemov obdavčitve dohodkov pravnih oseb, odvisno od države članice, v kateri poslujejo, kar mala in srednja podjetja ovira pri dostopu do notranjega trga. Podjetja Unije, zlasti mala in srednja podjetja (MSP), se pri izpolnjevanju davčnih obveznosti soočajo z znatnimi stroški, dokler ni rešeno vprašanje izračuna njihove davčne osnove.



Sprememba		2
Predlog direktive
Uvodna izjava 2
	

	Besedilo, ki ga predlaga Komisija
	Sprememba

	(2)	Soobstoj in medsebojno delovanje 27 različnih sistemov obdavčitve dohodkov pravnih oseb v Uniji povzročata zapletenost izpolnjevanja davčnih obveznosti in neenake konkurenčne pogoje za podjetja. To stanje bolj vpliva na MSP kot na večje davčne zavezance in je postalo očitnejše, saj sta globalizacija in digitalizacija gospodarstva znatno spremenili dojemanje meja in poslovnih modelov. Poskusi vlad, da bi se prilagodile tej novi realnosti, so privedli do razdrobljenega odziva držav članic, kar je povzročilo nadaljnja izkrivljanja na notranjem trgu. Poleg tega različni pravni okviri neizogibno povzročajo različne prakse davčnih uprav v državah članicah. To pogosto vključuje dolgotrajne postopke, za katere sta značilni nepredvidljivost in nedoslednost, ter visoke stroške izpolnjevanja obveznosti.
	(2)	Soobstoj in medsebojno delovanje 27 različnih sistemov obdavčitve dohodkov pravnih oseb v Uniji povzročata zapletenost pri stroških izpolnjevanja davčnih obveznosti in neenake konkurenčne pogoje za podjetja, kar lahko negativno vpliva na čezmejne naložbe in s tem ovira razvoj notranjega trga v primerjavi s tretjimi državami. To stanje znatno vpliva na MSP kot na večje davčne zavezance in je postalo očitnejše, saj sta globalizacija in digitalizacija gospodarstva znatno spremenili dojemanje meja in poslovnih modelov, zlasti nadaljnjega razvoja notranjega trga, zaradi česar je treba sprejeti dodatne ukrepe. Poleg tega različni pravni okviri povzročajo različne prakse davčnih uprav v državah članicah. To pogosto vključuje dolgotrajne postopke, za katere sta značilni nepredvidljivost in nedoslednost, ter visoke stroške usklajevanja, ki v veliki meri prizadenejo MSP in jih odvračajo od naložb v več kot eni državi članici. Za sodelovanje pri davčnih odločbah ter za dokončanje, izboljšanje in nadaljnji razvoj notranjega trga sta potrebna medsebojno zaupanje in dobra vera med državami članicami.



Sprememba		3
Predlog direktive
Uvodna izjava 2 a (novo)
	

	Besedilo, ki ga predlaga Komisija
	Sprememba

	
	(2a)	V Uniji ima sedež 24 milijonov MSP, ki predstavljajo dve tretjini delovnih mest v zasebnem sektorju in 99 % vseh podjetij v Uniji ter so hrbtenica njenega gospodarstva. Zato je bistveno podpreti mikropodjetja in MSP, da bi spodbudili ustvarjanje delovnih mest, povečali rast, spodbujali pošteno in pregledno konkurenco, podprli konkurenčnost in privabili naložbe. Regulativne ovire ali upravno breme ostaja ključni izziv za MSP v Uniji. 



Sprememba		4
Predlog direktive
Uvodna izjava 2 b (novo)
	

	Besedilo, ki ga predlaga Komisija
	Sprememba

	
	(2b)	MSP porabijo približno 2,5 % svojega prometa za stroške izpolnjevanja davčnih obveznosti. Še posebej resen je položaj zelo majhnih podjetij, saj njihovi stroški izpolnjevanja obveznosti, povezani z davki od dohodkov pravnih oseb, predstavljajo 90 % ocenjenih letnih stroškov izpolnjevanja obveznosti za podjetja Unije, ki znašajo 54 milijard EUR. Z izračunom obdavčljivih izidov na podlagi pravil države članice, v kateri je sedež (sedež MSP) rezident za davčne namene, bi se morali močno zmanjšati stroški izpolnjevanja davčnih obveznosti in sprostiti finančna sredstva, da se MSP omogočijo naložbe.



Sprememba		5
Predlog direktive
Uvodna izjava 3
	

	Besedilo, ki ga predlaga Komisija
	Sprememba

	(3)	Zaradi različnih načinov poslovanja na notranjem trgu so za različna podjetja potrebne različne rešitve za reševanje sedanjih izzivov, ki jih predstavlja njihovo čezmejno poslovanje. Za manjša podjetja, ki niso del skupine, je čezmejno širjenje težje kot za večja podjetja. Zato je za ta manjša podjetja soočanje z zapletenimi postopki in visokimi stroški izpolnjevanja obveznosti bolj obremenjujoče. Posledično je očitno, da mikro, mala in srednja podjetja v začetnih fazah širitve potrebujejo rešitev, kot je poenostavljen mehanizem za izračun njihovega obdavčljivega izida, kadar poslujejo čezmejno izključno prek stalnih poslovnih enot.
	(3)	Zaradi različnih načinov poslovanja na notranjem trgu so za različna podjetja potrebne različne rešitve za reševanje sedanjih izzivov, ki jih predstavlja njihovo čezmejno poslovanje. Za manjša podjetja je čezmejno širjenje težje kot za večja podjetja. Zato je za ta manjša podjetja soočanje z zapletenimi postopki in visokimi stroški izpolnjevanja obveznosti bolj obremenjujoče, obenem pa se spoprijemajo tudi z negotovostjo, povezano z vlaganjem lastnih sredstev v neznane trge. Posledično je očitno, da mikro, mala in srednja podjetja v začetnih fazah širitve potrebujejo rešitev, kot je poenostavljen mehanizem za izračun njihovega obdavčljivega izida, kadar poslujejo čezmejno izključno prek stalnih poslovnih enot ali največ dveh odvisnih družb. Za dobro delovanje notranjega trga je odločilnega pomena preglednost.



Sprememba		6
Predlog direktive
Uvodna izjava 3 a (novo)
	

	Besedilo, ki ga predlaga Komisija
	Sprememba

	
	(3a)	Boj proti davčnim goljufijam in utajam ter izogibanju davkom je glavna prednostna politična naloga, saj so zlorabe agresivnega davčnega načrtovanja nesprejemljive tako z vidika celovitosti notranjega trga kot tudi socialne pravičnosti.



Sprememba		7
Predlog direktive
Uvodna izjava 4
	

	Besedilo, ki ga predlaga Komisija
	Sprememba

	(4)	Da bi odpravili davčno negotovost in težave pri spoštovanju pravil nepoznanega davčnega sistema pri poslovanju v drugi državi članici ali drugih državah članicah (kar je eden od ključnih dejavnikov, ki ovirajo širitev MSP v tujino), bi bilo treba obdavčljivi izid stalnih poslovnih enot izračunati na podlagi pravil države članice, v kateri je sedež (glavna uprava MSP) rezident za davčne namene. To pomeni tudi, da bi se še naprej uporabljala tudi načela, ki urejajo pripisovanje dohodka stalni poslovni enoti, določena v veljavni dvostranski konvenciji o izogibanju dvojnemu obdavčevanju, sklenjeni med državo članico stalne poslovne enote in državo članico sedeža. Za zagotovitev, da bodo vsa nova pravila vir poenostavitve za MSP, bi morala biti njihova uporaba neobvezna in torej prepuščena izbiri davčnega zavezanca.
	(4)	Da bi odpravili davčno negotovost in težave pri spoštovanju pravil nepoznanega davčnega sistema pri poslovanju v drugi državi članici ali drugih državah članicah (kar je eden od ključnih dejavnikov, ki ovirajo širitev MSP v tujino), bi bilo treba obdavčljivi izid stalnih poslovnih enot ali odvisnih družb izračunati na podlagi pravil države članice, v kateri je sedež (glavna uprava MSP) rezident za davčne namene. To pomeni tudi, da bi se še naprej uporabljala tudi načela, ki urejajo pripisovanje dohodka stalni poslovni enoti ali odvisni družbi, določena v veljavni dvostranski konvenciji o izogibanju dvojnemu obdavčevanju, sklenjeni med državo članico stalne poslovne enote ali odvisne družbe in državo članico sedeža. Za zagotovitev, da bodo vsa nova pravila vir poenostavitve za MSP, bi morala biti njihova uporaba neobvezna in torej prepuščena izbiri davčnega zavezanca, pri uporabi novih pravil in prilagajanju nanja pa bi bilo treba omogočiti več manevrskega prostora. 



Sprememba		8
Predlog direktive
Uvodna izjava 4 a (novo)
	

	Besedilo, ki ga predlaga Komisija
	Sprememba

	
	(4a)	Enaka davčna obravnava za vse davkoplačevalce, zlasti za vsa podjetja, je osnovni pogoj notranjega trga. Usklajen pristop nacionalnih davčnih sistemov k izvajanju tega pravila je ključnega pomena za dobro delovanje notranjega trga in bi prispeval k preprečevanju izogibanja davkom in preusmerjanja dobička.



Sprememba		9
Predlog direktive
Uvodna izjava 5
	

	Besedilo, ki ga predlaga Komisija
	Sprememba

	(5)	Da bi preprečili zlorabe na davčnem področju, so oblikovana posebna pravila proti davčnim zlorabam, na primer za obravnavanje tveganj izogibanja davkom, povezanih s prenosom davčnega rezidentstva MSP, in s tem za preprečitev, da bi se lokacija sedeža določila na podlagi davčnih razlogov. V skladu s tem bi bilo treba spremljati gibanje prometa, pripisanega stalni poslovni enoti ali stalnim poslovnim enotam, da se njihovo poslovanje ohrani kot sekundarna dejavnost glede na glavno dejavnost, ki bi jo moral opravljati sedež. Na ta način ne bi bilo mogoče zlorabljati pravil z vzpostavljanjem praznih sedežev, medtem ko se večina poslovnih dejavnosti izvaja v tujini. Prav tako bi morali veljati strogi pogoji za upravičenost do sistema davčne poenostavitve ter prenehanje in podaljšanje uporabe te možnosti. Taki pogoji bi morali biti povezani z zahtevami v zvezi s prometom sedeža v primerjavi s prometom stalnih poslovnih enot. Cilj bi bil dodatno poudariti, da je lahko poslovanje, ki se izvaja prek stalnih poslovnih enot, le razširitev glavne dejavnosti sedeža. Poleg tega bi morala imeti možnost uporabe okvira za davčno poenostavitev, ko je enkrat izbrana, obvezno trajanje uporabe, da se preprečijo primeri pogostega premikanja sedeža zaradi izkoriščanja občasnih in kratkoročnih davčnih ugodnosti.
	(5)	Da bi preprečili zlorabe na davčnem področju, so oblikovana trdna in posebna pravila proti davčnim zlorabam, na primer za obravnavanje tveganj izogibanja davkom, povezanih s prenosom davčnega rezidentstva MSP, in s tem za preprečitev, da bi se lokacija sedeža določila na podlagi davčnih razlogov. V skladu s tem bi bilo treba spremljati gibanje prometa, pripisanega stalni poslovni enoti ali stalnim poslovnim enotam in/ali odvisnim družbam, da se njihovo poslovanje ohrani kot sekundarna dejavnost glede na glavno dejavnost, ki bi jo moral opravljati sedež. Na ta način ne bi bilo mogoče zlorabljati pravil z vzpostavljanjem praznih sedežev, medtem ko se večina poslovnih dejavnosti izvaja v tujini.



Sprememba		10
Predlog direktive
Uvodna izjava 6
	

	Besedilo, ki ga predlaga Komisija
	Sprememba

	(6)	Mednarodni ladijski promet je poseben sektor dejavnosti, za katerega v več državah članicah veljajo posebni davčni režimi. Ti režimi večinoma zajemajo izračun davčne osnove na podlagi tonaže (tj. nosilne zmogljivosti) upravljanih ladij in ne na podlagi dejanskih dobičkov ali izgub, ki jih je imela družba. Na tej podlagi bi bilo treba MSP, ki ustvarjajo dohodek iz dejavnosti ladijskega prevoza, za katerega velja režim davka na tonažo, izključiti iz možnosti uporabe pravil za poenostavitev za MSP v zvezi s takšnim dohodkom, pripisanim stalni poslovni enoti. S to izključitvijo bi se izognili dodatnim zapletom, ki bi po pričakovanjih nastali zaradi medsebojnega delovanja okvira za poenostavitev davka za MSP in režimov davka na tonažo. Poleg tega bi se taki morebitni zapleti zdeli nesorazmerni glede na to, da v nekaterih državah članicah ni takih posebnih davčnih režimov. Noben drug sektor dejavnosti ne bi bil izključen iz področja uporabe direktive.
	(6)	Mednarodni ladijski promet je poseben sektor dejavnosti, za katerega v več državah članicah veljajo posebni davčni režimi. Ti režimi večinoma zajemajo izračun davčne osnove na podlagi tonaže (tj. nosilne zmogljivosti) upravljanih ladij in ne na podlagi dejanskih dobičkov ali izgub, ki jih je imela družba. Na tej podlagi bi bilo treba MSP, ki ustvarjajo dohodek iz dejavnosti ladijskega prevoza, za katerega velja režim davka na tonažo, izključiti iz možnosti uporabe pravil za poenostavitev za MSP v zvezi s takšnim dohodkom, pripisanim stalni poslovni enoti ali odvisni družbi. S to izključitvijo bi se izognili dodatnim zapletom, ki bi po pričakovanjih nastali zaradi medsebojnega delovanja okvira za poenostavitev davka za MSP in režimov davka na tonažo. Poleg tega bi se taki morebitni zapleti zdeli nesorazmerni glede na to, da v nekaterih državah članicah ni takih posebnih davčnih režimov. V vsakem primeru bi bilo treba to izključitev ustrezno oceniti po petih letih izvajanja te direktive. Iz področja uporabe direktive ne bi bila izključena nobena druga dejavnost, razen tiste, ki je zajeta v režimu davka na tonažo.



Sprememba		11
Predlog direktive
Uvodna izjava 7
	

	Besedilo, ki ga predlaga Komisija
	Sprememba

	(7)	Namen predloga je zagotoviti znatno poenostavitev postopkov, zato bi bilo treba vzpostaviti točko „vse na enem mestu“, pri čemer bi se vložitev informativnih davčnih napovedi, priprava davčne odmere in pobiranje davka, ki ga morajo plačati stalne poslovne enote, urejali prek enega samega davčnega organa (v nadaljnjem besedilu: organ za vložitev), tj. davčnega organa v državi članici sedeža. Ob polnem spoštovanju suverenosti držav članic v davčnih zadevah bi revizije, pritožbe in postopki reševanja sporov ostali predvsem v nacionalni pristojnosti in v skladu s postopkovnimi pravili zadevne države članice. Za podporo delovanju točke „vse na enem mestu“ bi bilo ključno zagotoviti skupne revizije, ki bi državi članici sedeža nalagale obveznost sodelovanja, če davčni organ stalne poslovne enote zahteva revizijo, ki zajema izračun obdavčljivega izida davčnega zavezanca.
	(7)	Namen predloga je zagotoviti znatno poenostavitev postopkov, zato bi bilo treba vzpostaviti točko „vse na enem mestu“, pri čemer bi se vložitev informativnih davčnih napovedi, priprava davčne odmere in pobiranje davka, ki ga morajo plačati stalne poslovne enote ali odvisne družbe, urejali prek enega samega davčnega organa (v nadaljnjem besedilu: organ za vložitev), tj. davčnega organa v državi članici sedeža. Točka „vse na enem mestu“ bi morala vsebovati vse elemente poenostavitve, da ne bi postala zgolj še ena ovira za podjetja, ki želijo vlagati v tujini. Ob polnem spoštovanju suverenosti držav članic v davčnih zadevah bi revizije, pritožbe in postopki reševanja sporov ostali predvsem v nacionalni pristojnosti in v skladu s postopkovnimi pravili zadevne države članice. Za podporo delovanju točke „vse na enem mestu“ bi bilo ključno zagotoviti skupne revizije, kar bi davčnim organom držav članic nalagalo obveznost sodelovanja, in sicer bi morala država članica sedeža sodelovati, če bi davčni organ stalne poslovne enote ali odvisne družbe zahteval revizijo, ki zajema izračun obdavčljivega izida davčnega zavezanca. V tem smislu bi morala država članica sedeža, ki izvede revizijo na lastno pobudo, državo članico gostiteljico pozvati, naj tako revizijo izvedeta skupaj.



Sprememba		12
Predlog direktive
Uvodna izjava 7 a (novo)
	

	Besedilo, ki ga predlaga Komisija
	Sprememba

	
	(7a)	MSP v Uniji cenijo rešitev „vse na enem mestu“, saj je to eno izmed orodij za poenostavitev davčnih postopkov za MSP. V letu 2022 je obračun DDV prek točke „vse na enem mestu“ vložilo 130.000 podjetij, pobranih pa je bilo več kot 17 milijard EUR prihodkov iz DDV. Ravno pozitivne izkušnje so razlog za posnemanje tega modela tudi v tej direktivi.



Sprememba		13
Predlog direktive
Uvodna izjava 13 a (novo)
	

	Besedilo, ki ga predlaga Komisija
	Sprememba

	
	(13a)	Komisija bi morala v svojem ocenjevalnem poročilu oceniti vse ustrezne vidike izvajanja te direktive in se osredotočiti na prednosti morebitne razširitve področja uporabe, ustreznost zahtev za upravičenost, ustreznost situacij, ko se uporabi izključitev, na primer pri ustanovitvi odvisnih družb, in ali bi bilo treba izključiti dejavnosti ladijskega prevoza. Komisija bi morala te vidike obravnavati v svojem morebitnem predlogu za spremembo te direktive, ali pa navesti razloge, zakaj dosedanjih pravil ni treba spremeniti.



Sprememba		14
Predlog direktive
Uvodna izjava 13 b (novo)
	

	Besedilo, ki ga predlaga Komisija
	Sprememba

	
	(13b)	Ker bi bilo morebitno zmanjšanje stroškov izpolnjevanja davčnih obveznosti za MSP neposredno odvisno od tega, ali bodo prostovoljno sprejela pravila iz te direktive, bi morala Komisija predvideti temeljito in celovito informacijsko kampanjo na ravni Unije, namenjeno MSP. Kampanja bi morala biti umeščena v širšo komunikacijsko strategijo o novem pravu Unije na davčnem področju in njegovem vplivu na podjetja Unije. Vse informacije bi bilo treba zagotoviti v uradnih jezikih držav članic.



Sprememba		15
Predlog direktive
Uvodna izjava 14
	

	Besedilo, ki ga predlaga Komisija
	Sprememba

	(14)	Države članice lahko osebne podatke na podlagi te direktive obdelujejo izključno za namene preverjanja zahtev za upravičenost ali določitve obveznosti stalnih poslovnih enot za davek. Vsaka obdelava osebnih podatkov za ta namen bi morala potekati v skladu z Uredbo (EU) 2016/679.
	(14)	Države članice lahko osebne podatke na podlagi te direktive obdelujejo izključno za namene preverjanja zahtev za upravičenost ali določitve obveznosti stalnih poslovnih enot in odvisnih družb za davek. Vsaka obdelava osebnih podatkov za ta namen bi morala potekati v skladu z Uredbo (EU) 2016/679.



Sprememba		16
Predlog direktive
Uvodna izjava 15
	

	Besedilo, ki ga predlaga Komisija
	Sprememba

	(15)	Določeno je obdobje hrambe, ki državam članicam omogoča, da upoštevajo večino pravil o zastaranju, s čimer se tesno sledi tovrstnim nacionalnim pravilom glede začetka ali začasne prekinitve obdobja hrambe. Vendar obdobje hrambe ne bi smelo presegati tistega, kar je potrebno za zagotovitev, da lahko pristojni davčni organi določijo obveznosti za davke, kar bi pomenilo ravnovesje med zmožnostjo davčnega organa, da zagotovi ustrezno odmero in pobiranje davkov, ter pravico davčnih zavezancev do pravne varnosti.
	(15)	Določeno je sorazmerno obdobje hrambe, ki državam članicam omogoča, da upoštevajo večino pravil o zastaranju, s čimer se tesno sledi tovrstnim nacionalnim pravilom glede začetka ali začasne prekinitve obdobja hrambe. Vendar obdobje hrambe ne bi smelo presegati tistega, kar je potrebno za zagotovitev, da lahko pristojni davčni organi določijo obveznosti za davke, kar bi pomenilo ravnovesje med zmožnostjo davčnega organa, da zagotovi ustrezno odmero in pobiranje davkov, ter pravico davčnih zavezancev do pravne varnosti.



Sprememba		17
Predlog direktive
Uvodna izjava 17
	

	Besedilo, ki ga predlaga Komisija
	Sprememba

	(17)	V skladu s členom 42(1) Uredbe (EU) 2018/1725 Evropskega parlamenta in Sveta je bilo opravljeno posvetovanje z Evropskim nadzornikom za varstvo podatkov, ki je mnenje podal […].
	(17)	V skladu s členom 42(1) Uredbe (EU) 2018/1725 Evropskega parlamenta in Sveta je bilo opravljeno posvetovanje z Evropskim nadzornikom za varstvo podatkov, ki je mnenje podal 3. novembra 2023.



Sprememba		18
Predlog direktive
Uvodna izjava 18
	

	Besedilo, ki ga predlaga Komisija
	Sprememba

	(18)	Ker cilja te direktive, in sicer poenostavitve davčnih pravil za določena MSP, ki delujejo na notranjem trgu prek stalnih poslovnih enot, države članice ne morejo zadovoljivo doseči same, temveč se zaradi obstoječih izzivov, ki jih povzroča medsebojno delovanje 27 različnih sistemov obdavčitve dohodkov pravnih oseb, lažje doseže na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta direktiva ne presega tistega, kar je potrebno za doseganje navedenega cilja –
	(18)	Ker cilja te direktive, in sicer poenostavitve davčnih pravil za določena MSP, ki čezmejno delujejo na notranjem trgu prek stalnih poslovnih enot in največ dveh odvisnih družb, države članice ne morejo zadovoljivo doseči vsaka zase, temveč se zaradi obstoječih izzivov, ki jih povzroča medsebojno delovanje 27 različnih nacionalnih sistemov obdavčitve dohodkov pravnih oseb, lažje doseže na ravni Unije s sodelovanjem med državami članicami, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta direktiva ne presega tistega, kar je potrebno za doseganje navedenega cilja –




Sprememba		19
Predlog direktive
Člen 1 – odstavek 1
	

	Besedilo, ki ga predlaga Komisija
	Sprememba

	Ta direktiva določa pravila za izračun obdavčljivega izida stalnih poslovnih enot MSP, ki izpolnjujejo merila iz člena 2(1) (v nadaljnjem besedilu: davčna pravila države sedeža).
	Ta direktiva določa pravila za izračun obdavčljivega izida stalnih poslovnih enot in odvisnih družb MSP, ki izpolnjujejo merila iz člena 2(1) (v nadaljnjem besedilu: davčna pravila države sedeža).



Sprememba		20
Predlog direktive
Člen 2 – odstavek 1 – točka e
	

	Besedilo, ki ga predlaga Komisija
	Sprememba

	(e)	v drugih državah članicah poslujejo izključno prek ene ali več stalnih poslovnih enot;
	(e)	v drugih državah članicah poslujejo prek ene ali več stalnih poslovnih enot in največ dveh odvisnih družb;



Sprememba		21
Predlog direktive
Člen 2 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Na Komisijo se prenese pooblastilo za sprejemanje delegiranih aktov v skladu s členom 16 za spremembo prilog I do IV, da se upoštevajo spremembe zakonodaje držav članic v zvezi s:
	2.	Na Komisijo se prenese pooblastilo za sprejemanje delegiranih aktov v skladu s členom 16 za spremembo prilog I do IV, da se upoštevajo spremembe zakonodaje držav članic na podlagi informacij, ki jih države članice zagotovijo, in sicer v zvezi s:



Sprememba		22
Predlog direktive
Člen 2 – odstavek 3
	

	Besedilo, ki ga predlaga Komisija
	Sprememba

	3.	Ta direktiva ne vpliva na pravico države članice, v kateri je stalna poslovna enota, da določi veljavno davčno stopnjo, niti na uporabo dvostranskih konvencij o izogibanju dvojnemu obdavčevanju ali pravila o socialni zaščiti delavcev v državi članici stalne poslovne enote.
	3.	Ta direktiva ne vpliva na pravico države članice, v kateri je stalna poslovna enota ali odvisna družba, da določi veljavno davčno stopnjo, niti na uporabo dvostranskih konvencij o izogibanju dvojnemu obdavčevanju ali pravila o socialni zaščiti delavcev v državi članici stalne poslovne enote ali odvisne družbe.



Sprememba		23
Predlog direktive
Člen 3 – odstavek 1 – točka 1 a (novo)
	

	Besedilo, ki ga predlaga Komisija
	Sprememba

	
	(1a)	„odvisna družba“ pomeni odvisno družbo v smislu člena 3(1), točka (b), Direktive Sveta 2011/96/EU, ki je locirana v drugi državi članici in jo nadzoruje sedež;



Sprememba		24
Predlog direktive
Člen 3 – odstavek 1 – točka 2
	

	Besedilo, ki ga predlaga Komisija
	Sprememba

	(2)	„sedež“ pomeni MSP iz člena 2(1), ki deluje v drugi državi članici ali drugih državah članicah izključno prek ene ali več stalnih poslovnih enot;
	(2)	„sedež“ pomeni MSP iz člena 2(1), ki deluje v drugi državi članici ali drugih državah članicah prek ene ali več stalnih poslovnih enot in/ali največ dveh odvisnih družb;



Sprememba		25
Predlog direktive
Člen 3 – odstavek 1 – točka 4
	

	Besedilo, ki ga predlaga Komisija
	Sprememba

	(4)	„davčna pravila države sedeža“ pomenijo davčna pravila države članice sedeža, ki se uporabljajo za izračun obdavčljivega izida sedeža in njegovih stalnih poslovnih enot;
	(4)	„davčna pravila države sedeža“ pomenijo davčna pravila države članice sedeža, ki se uporabljajo za izračun obdavčljivega izida sedeža in njegovih stalnih poslovnih enot ali odvisnih družb;



Sprememba		26
Predlog direktive
Člen 3 – odstavek 1 – točka 5
	

	Besedilo, ki ga predlaga Komisija
	Sprememba

	(5)	„država članica gostiteljica“ pomeni državo članico, v kateri je stalna poslovna enota MSP iz člena 2(1);
	(5)	„država članica gostiteljica“ pomeni državo članico, v kateri je stalna poslovna enota ali odvisna družba MSP iz člena 2(1);



Sprememba		27
Predlog direktive
Člen 3 – odstavek 1 – točka 6
	

	Besedilo, ki ga predlaga Komisija
	Sprememba

	(6)	„obdavčljivi izid stalne poslovne enote“ pomeni obdavčljivi dohodek ali izgubo, izračunana v skladu z davčnimi pravili države sedeža;
	[bookmark: _Hlk143594514](6)	„obdavčljivi izid stalne poslovne enote“ pomeni obdavčljivi dohodek ali izgubo, ki se pripiše stalni poslovni enoti in največ dvema odvisnima družbama ter se izračuna v skladu z davčnimi pravili države sedeža;



Sprememba		28
Predlog direktive
Člen 3 – odstavek 1 – točka 8
	

	Besedilo, ki ga predlaga Komisija
	Sprememba

	(8)	„informativna davčna napoved po pravilih države sedeža“ pomeni informativno davčno napoved, ki jo vloži MSP iz člena 2(1) in vsebuje obdavčljive izide sedeža in stalne poslovne enote oziroma stalnih poslovnih enot, izračunane v skladu z davčnimi pravili države sedeža.
	(8)	„informativna davčna napoved po pravilih države sedeža“ pomeni informativno davčno napoved, ki jo vloži MSP iz člena 2(1) in vsebuje obdavčljive izide sedeža in stalne poslovne enote oziroma stalnih poslovnih enot ali odvisnih družb, izračunane v skladu z davčnimi pravili države sedeža.




Sprememba		29
Predlog direktive
Člen 4 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Sedež se lahko odloči za uporabo davčnih pravil države sedeža v zvezi s svojimi stalnimi poslovnimi enotami v drugih državah članicah, če izpolnjuje naslednje zahteve:
	1.	Sedež se lahko odloči za uporabo davčnih pravil države sedeža v zvezi s svojimi stalnimi poslovnimi enotami in odvisnimi družbami v drugih državah članicah, če izpolnjuje naslednje zahteve:



Sprememba		30
Predlog direktive
Člen 4 – odstavek 1 – točka a
	

	Besedilo, ki ga predlaga Komisija
	Sprememba

	(a)	skupni promet njegovih stalnih poslovnih enot v zadnjih dveh davčnih letih ni presegel zneska, enakega dvakratnemu prometu, ki ga je ustvaril sedež;
	(a)	skupni promet njegovih stalnih poslovnih enot in odvisnih družb v zadnjih treh davčnih letih ni presegel zneska, enakega trikratnemu prometu, ki ga je ustvaril sedež;



Sprememba		31
Predlog direktive
Člen 4 – odstavek 1 – točka b
	

	Besedilo, ki ga predlaga Komisija
	Sprememba

	(b)	v zadnjih dveh davčnih letih je bil rezident za davčne namene v državi članici sedeža;
	(b)	v zadnjem davčnem letu ali, če je to kasneje, od ustanovitve sedeža je bil rezident za davčne namene v državi članici sedeža;



Sprememba		32
Predlog direktive
Člen 4 – odstavek 1 – točka c
	

	Besedilo, ki ga predlaga Komisija
	Sprememba

	(c)	v zadnjih dveh davčnih letih je izpolnjeval pogoje iz člena 2(1), točka (d).
	(c)	v zadnjem davčnem letu ali, če je to kasneje, od ustanovitve sedeža je izpolnjeval pogoje iz člena 2(1), točka (d).



Sprememba		33
Predlog direktive
Člen 4 – odstavek 2
	

	Besedilo, ki ga predlaga Komisija
	Sprememba

	2.	Če se sedež odloči za uporabo davčnih pravil države sedeža v skladu z odstavkom 1, ta pravila uporablja za vse svoje stalne poslovne enote v drugih državah članicah. Če ustanovi novo stalno poslovno enoto v drugi državi članici, za tako stalno poslovno enoto od njene ustanovitve uporablja davčna pravila države sedeža.
	2.	Če se sedež odloči za uporabo davčnih pravil države sedeža v skladu z odstavkom 1, ta pravila uporablja za vse svoje stalne poslovne enote ali odvisne družbe v drugih državah članicah. Če ustanovi novo stalno poslovno enoto v drugi državi članici, za tako stalno poslovno enoto od njene ustanovitve uporablja davčna pravila države sedeža. Če ustanovi prvo odvisno družbo v drugi državi članici, zanjo od ustanovitve naprej uporablja davčna pravila države sedeža ter o tem obvesti državo članico gostiteljico.



Sprememba		34
Predlog direktive
Člen 4 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Zahteva iz odstavka 1, točka (a), se ne uporablja, če je bil sedež ustanovljen manj kot tri leta pred datumom, od katerega je mogoče uporabljati davčna pravila države sedeža.



Sprememba		35
Predlog direktive
Člen 5 – odstavek 1
	

	Besedilo, ki ga predlaga Komisija
	Sprememba

	Kadar sedež ustvarja dohodek iz dejavnosti ladijskega prevoza in za ta dohodek v državi članici sedeža velja režim davka na tonažo, je tak sedež izključen iz uporabe davčnih pravil države sedeža v zvezi z njegovimi stalnimi poslovnimi enotami v drugih državah članicah, kolikor te dejavnosti ustvarjajo dohodek iz dejavnosti ladijskega prevoza.
	Kadar sedež ustvarja dohodek iz dejavnosti ladijskega prevoza in za ta dohodek v državi članici sedeža velja režim davka na tonažo, je tak sedež izključen iz uporabe davčnih pravil države sedeža v zvezi z njegovimi stalnimi poslovnimi enotami in odvisnimi družbami v drugih državah članicah, če ustvarjajo dohodek iz dejavnosti ladijskega prevoza.




Sprememba		36
Predlog direktive
Člen 6 – odstavek 1
	

	Besedilo, ki ga predlaga Komisija
	Sprememba

	1.	Sedež, ki se odloči, da bo za svoje stalne poslovne enote uporabljal davčna pravila države sedeža, o svoji izbiri skupaj z imenom države članice gostiteljice obvesti organ za vložitev. Obvestilo se pošlje vsaj tri mesece pred koncem davčnega leta, ki je pred davčnim letom, v katerem želi to MSP začeti uporabljati davčna pravila države sedeža.
	1.	Sedež, ki se odloči, da bo za svoje stalne poslovne enote uporabljal davčna pravila države sedeža in/ali države, kjer ima eno ali več odvisnih družb, o svoji izbiri skupaj z imenom države članice gostiteljice obvesti organ za vložitev. Obvestilo se pošlje vsaj dva meseca pred koncem davčnega leta, ki je pred davčnim letom, v katerem želi to MSP začeti uporabljati davčna pravila države sedeža.



Sprememba		37
Predlog direktive
Člen 6 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Za ustanovitev prve stalne poslovne enote ali odvisne družbe v drugi državi članici lahko MSP uporablja davčna pravila države sedeža od leta, v katerem se ustanovi stalna poslovna enota ali odvisna družba, ne da bi bilo treba o tem tri mesece pred koncem prejšnjega davčnega leta obvestiti organ za vložitev.



Sprememba		38
Predlog direktive
Člen 6 – odstavek 2
	

	Besedilo, ki ga predlaga Komisija
	Sprememba

	2.	Organ za vložitev preveri, ali so izpolnjene zahteve za upravičenost iz člena 4, in o svojih ugotovitvah obvesti sedež v dveh mesecih po obvestilu iz odstavka 1.
	2.	Organ za vložitev preveri, ali so izpolnjene zahteve za upravičenost iz člena 4, in o svojih ugotovitvah obvesti sedež v enem mesecu po obvestilu iz odstavka 1.



Sprememba		39
Predlog direktive
Člen 6 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Organ za vložitev pridobi potrdilo države članice gostiteljice, da je poslovna enota v državi članici gostiteljici stalna poslovna enota za namene dvostranskih davčnih sporazumov.



Sprememba		40
Predlog direktive
Člen 6 – odstavek 3 – pododstavek 1
	

	Besedilo, ki ga predlaga Komisija
	Sprememba

	3.	Če so zahteve za upravičenost izpolnjene, organ za vložitev davčne organe držav članic gostiteljic v dveh mesecih od obvestila iz odstavka 1 obvesti, da se obdavčljivi izid zadevnih stalnih poslovnih enot od naslednjega davčnega leta izračunava v skladu z davčnimi pravili države sedeža, kot se uporabljajo v državi članici sedeža. Davčni organi držav članic gostiteljic organu za vložitev sporočijo veljavne davčne stopnje. 
	3.	Če so zahteve za upravičenost izpolnjene, organ za vložitev davčne organe držav članic gostiteljic v enem mesecu od obvestila iz odstavka 1 obvesti, da se obdavčljivi izid zadevnih stalnih poslovnih enot in odvisnih družb od naslednjega davčnega leta izračunava v skladu z davčnimi pravili države sedeža, kot se uporabljajo v državi članici sedeža. Davčni organi držav članic gostiteljic organu za vložitev sporočijo veljavne davčne stopnje.



Sprememba		41
Predlog direktive
Člen 6 – odstavek 3 – pododstavek 3
	

	Besedilo, ki ga predlaga Komisija
	Sprememba

	Država članica gostiteljica lahko izpodbija odločitev organa za vložitev v zvezi z izpolnjevanjem zahtev za upravičenost v skladu z določbami člena 13. MSP lahko začnejo uporabljati davčna pravila države sedeža ne glede na take postopke.
	Država članica gostiteljica lahko izpodbija odločitev organa za vložitev v zvezi z izpolnjevanjem zahtev za upravičenost v skladu z določbami člena 13. V tem primeru se uporabljajo nacionalna pravila države članice sedeža. MSP lahko začnejo uporabljati davčna pravila države sedeža ne glede na take postopke.



Sprememba		42
Predlog direktive
Člen 6 – odstavek 3 – pododstavek 4
	

	Besedilo, ki ga predlaga Komisija
	Sprememba

	Če organ za vložitev ugotovi, da pogoji za upravičenost niso izpolnjeni, o tem obvesti sedež v dveh mesecih od obvestila iz odstavka 1, sedež pa se lahko zoper to odločitev pritoži v skladu z nacionalno zakonodajo.
	Če organ za vložitev ugotovi, da pogoji za upravičenost niso izpolnjeni, o tem obvesti sedež v enem mesecu od obvestila iz odstavka 1, sedež pa se lahko zoper to odločitev pritoži v skladu z nacionalno zakonodajo ter še naprej uporablja pravila države sedeža. Končna odločitev ima pravni učinek šele od naslednjega proračunskega leta.



Sprememba		43
Predlog direktive
Člen 6 – odstavek 4
	

	Besedilo, ki ga predlaga Komisija
	Sprememba

	4.	Kadar država članica gostiteljica ugotovi, da prisotnost MSP na njenem ozemlju izpolnjuje pogoje za stalno poslovno enoto, o tem obvesti organ za vložitev. Na podlagi teh informacij organ za vložitev obvesti pristojni davčni organ države članice gostiteljice o tem, ali sedež v zvezi s svojimi stalnimi poslovnimi enotami uporablja davčna pravila države sedeža.
	4.	Kadar država članica gostiteljica ugotovi, da prisotnost MSP na njenem ozemlju izpolnjuje pogoje za stalno poslovno enoto ali odvisno družbo, o tem obvesti organ za vložitev. Na podlagi teh informacij organ za vložitev obvesti pristojni davčni organ države članice gostiteljice o tem, ali sedež v zvezi s svojimi stalnimi poslovnimi enotami uporablja davčna pravila države sedeža ali države, kjer ima odvisne družbe. O teh postopkih je treba brez nepotrebnega odlašanja ustrezno obvestiti sedež.




Sprememba		44
Predlog direktive
Člen 7 – odstavek 1
	

	Besedilo, ki ga predlaga Komisija
	Sprememba

	1.	Sedež, ki se je odločil, da bo za svoje stalne poslovne enote v eni ali več državah članicah gostiteljicah uporabljal davčna pravila države sedeža, ta pravila uporablja pet davčnih let.
	1.	Sedež, ki se je odločil, da bo za svoje stalne poslovne enote v eni ali več državah članicah gostiteljicah uporabljal davčna pravila države sedeža ali države, kjer ima odvisne družbe, ta pravila uporablja sedem davčnih let, kar se lahko podaljša.



Sprememba		45
Predlog direktive
Člen 7 – odstavek 2
	

	Besedilo, ki ga predlaga Komisija
	Sprememba

	2.	Ob koncu obdobja iz odstavka 1 se davčna pravila države sedeža prenehajo uporabljati za stalne poslovne enote v državi članici gostiteljici, razen če sedež organ za vložitev obvesti o podaljšanju možnosti uporabe davčnih pravil države sedeža v skladu s postopkom iz člena 9.
	2.	Ob koncu obdobja iz odstavka 1 se davčna pravila države sedeža prenehajo uporabljati za stalne poslovne enote in odvisne družbe v državi članici gostiteljici, razen če sedež organ za vložitev obvesti o podaljšanju možnosti uporabe davčnih pravil države sedeža v skladu s postopkom iz člena 9.



Sprememba		46
Predlog direktive
Člen 8 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Možnost uporabe davčnih pravil države sedeža preneha pred koncem petletnega obdobja iz člena 7(1) iz katerega koli od naslednjih razlogov:
	1.	Možnost uporabe davčnih pravil države sedeža preneha pred koncem sedemletnega obdobja iz člena 7(1) iz katerega koli od naslednjih razlogov:



Sprememba		47
Predlog direktive
Člen 8 – odstavek 1 – točka a
	

	Besedilo, ki ga predlaga Komisija
	Sprememba

	(a)	MSP iz člena 2(1) prenese svoje davčno rezidentstvo iz države članice sedeža;
	(a)	MSP iz člena 2(1) prenese svoje davčno rezidentstvo iz države članice sedeža, če davčnih pravil ne želi več uporabljati;



Sprememba		48
Predlog direktive
Člen 8 – odstavek 1 – točka b
	

	Besedilo, ki ga predlaga Komisija
	Sprememba

	(b)	v zadnjih dveh davčnih letih je skupni promet njegovih stalnih poslovnih enot presegel znesek, ki je enak trikratnemu prometu sedeža.
	(b)	v zadnjih treh davčnih letih je skupni promet njegovih stalnih poslovnih enot in odvisnih družb presegel znesek, ki je enak trikratnemu prometu sedeža;



Sprememba		49
Predlog direktive
Člen 8 – odstavek 1 – točka b a (novo)
	

	Besedilo, ki ga predlaga Komisija
	Sprememba

	
	(ba)	MSP iz člena 2(1) se ne šteje več za MSP;



Sprememba		50
Predlog direktive
Člen 8 – odstavek 1 – točka b b (novo)
	

	Besedilo, ki ga predlaga Komisija
	Sprememba

	
	(bb)	MSP iz člena 2(1) ustanovi več kot dve odvisni družbi.



Sprememba		51
Predlog direktive
 Člen 8 – odstavek 2
	

	Besedilo, ki ga predlaga Komisija
	Sprememba

	2.	V katerem koli od primerov iz odstavka 1 se davčna pravila države sedeža prenehajo uporabljati od davčnega leta, ki sledi letu, v katerem nastopijo razlogi iz odstavka 1.
	2.	Davčna pravila države sedeža se prenehajo uporabljati od davčnega leta, ki sledi letu, v katerem nastopijo razlogi iz odstavka 1. 



Sprememba		52
Predlog direktive
Člen 8 – odstavek 3
	

	Besedilo, ki ga predlaga Komisija
	Sprememba

	3.	Organ za vložitev obvesti države članice gostiteljice o prenehanju iz odstavka 1 pred koncem davčnega leta, v katerem so nastopili razlogi za prenehanje.
	3.	Organ za vložitev čim prej obvesti države članice gostiteljice o prenehanju iz odstavka 1, v vsakem primeru pa pred koncem davčnega leta, v katerem so nastopili razlogi za prenehanje.



Sprememba		53
Predlog direktive
Člen 8 – odstavek 4
	

	Besedilo, ki ga predlaga Komisija
	Sprememba

	4.	Če MSP iz člena 2(1) prenese svoje davčno rezidentstvo v drugo državo članico, se lahko odloči za uporabo davčnih pravil države sedeža, ki veljajo v njegovi novi državi članici davčnega rezidentstva, v skladu s členi 4 do 7. To se šteje kot nova možnost.
	4.	Če MSP iz člena 2(1) prenese svoje davčno rezidentstvo v drugo državo članico, se lahko odloči za uporabo davčnih pravil države sedeža, ki veljajo v njegovi novi državi članici davčnega rezidentstva, v skladu s členi 4 do 7. To se šteje kot nova možnost. Zahteva iz člena 4(1), točka (b), se ne uporablja, če je bil prenos davčnega rezidentstva MSP izveden iz tehtnih komercialnih razlogov v smislu člena 15(1), točka (a), Direktive Sveta 2009/133/ES.



Sprememba		54
Predlog direktive
Člen 10 – odstavek 1 – uvodni del
	

	Besedilo, ki ga predlaga Komisija
	Sprememba

	Sedež nima pravice podaljšati možnosti uporabe davčnih pravil države sedeža, če je v petletnem obdobju prvotne uporabe davčnih pravil države sedeža nastal kateri od naslednjih položajev:
	Sedež nima pravice podaljšati možnosti uporabe davčnih pravil države sedeža, če nastane kateri od naslednjih položajev:



Sprememba		55
Predlog direktive
Člen 10 – odstavek 1 – točka a
	

	Besedilo, ki ga predlaga Komisija
	Sprememba

	(a)	v katerih koli dveh ločeno obravnavanih davčnih letih je skupni promet njegovih stalnih poslovnih enot presegel znesek, ki je enak dvojnemu prometu sedeža;
	(a)	v katerih koli treh ločeno obravnavanih davčnih letih je skupni promet njegovih stalnih poslovnih enot ali odvisnih družb presegel znesek, ki je enak trojnemu prometu sedeža;



Sprememba		56
Predlog direktive
Člen 10 – odstavek 1 – točka b
	

	Besedilo, ki ga predlaga Komisija
	Sprememba

	(b)	MSP ustanovi eno ali več odvisnih družb v Uniji ali zunaj nje;
	(b)	MSP ustanovi več kot dve odvisni družbi v Uniji;



Sprememba		57
Predlog direktive
Člen 10 – odstavek 1 – točka c
	

	Besedilo, ki ga predlaga Komisija
	Sprememba

	(c)	merilo iz člena 2(1), točka (d), ni bilo izpolnjeno dve zaporedni davčni leti.
	(c)	merilo iz člena 2(1), točka (d), ni bilo izpolnjeno tri zaporedna davčna leta.




Sprememba		58
Predlog direktive
Člen 11 – odstavek 1
	

	Besedilo, ki ga predlaga Komisija
	Sprememba

	1.	Sedež vloži informativno davčno napoved po pravilih države sedeža pri organu za vložitev.
	1.	Sedež vloži informativno davčno napoved po pravilih države sedeža pri organu za vložitev. Država članica sedeža pomaga MSP pri pripravi davčne napovedi, zlasti pri pripisovanju obdavčljivega rezultata vsaki stalni poslovni enoti in odvisni družbi v drugih državah članicah.



Sprememba		59
Predlog direktive
Člen 11 – odstavek 2 – točka b
	

	Besedilo, ki ga predlaga Komisija
	Sprememba

	(b)	obveznost MSP za davek v zvezi z njegovim obdavčljivim izidom vsake stalne poslovne enote v drugih državah članicah. Obveznost za davek se izračuna tako, da se za obdavčljivi izid uporabi nacionalna davčna stopnja zadevne države članice gostiteljice, kot je bila izračunana v skladu z davčnimi pravili države sedeža.
	(b)	obveznost MSP za davek v zvezi z njegovim obdavčljivim izidom vsake stalne poslovne enote in največ dveh odvisnih družb v drugih državah članicah. Obveznost za davek se izračuna tako, da se za obdavčljivi izid uporabi nacionalna davčna stopnja zadevne države članice gostiteljice, kot je bila izračunana v skladu z davčnimi pravili države sedeža.



Sprememba		60
Predlog direktive
Člen 11 – odstavek 3 – uvodni del
	

	Besedilo, ki ga predlaga Komisija
	Sprememba

	3.	Kadar se v skladu z zakonodajo države članice gostiteljice od ene ali več stalnih poslovnih enot MSP ne zahteva priprava ločenih računovodskih izkazov, informativna davčna napoved po pravilih sedeža vsebuje naslednje informacije:
	(Ne zadeva slovenske različice.)



Sprememba		61
Predlog direktive
Člen 11 – odstavek 3 – točka a
	

	Besedilo, ki ga predlaga Komisija
	Sprememba

	(a)	sredstva in obveznosti, pripisane stalnim poslovnim enotam;
	(a)	sredstva in obveznosti, pripisane stalnim poslovnim enotam in največ dvema odvisnima družbama;



Sprememba		62
Predlog direktive
Člen 11 – odstavek 3 – točka b
	

	Besedilo, ki ga predlaga Komisija
	Sprememba

	(b)	dobiček, ki ga je mogoče pripisati stalnim poslovnim enotam v drugih državah članicah.
	(b)	dobiček, ki ga je mogoče pripisati stalnim poslovnim enotam in največ dvema odvisnima družbama v drugih državah članicah.



Sprememba		63
Predlog direktive
Člen 11 – odstavek 4 – točka b
	

	Besedilo, ki ga predlaga Komisija
	Sprememba

	(b)	osnutek odločbe o odmeri davka za vsako stalno poslovno enoto.
	(b)	osnutek odločbe o odmeri davka za vsako stalno poslovno enoto in odvisno družbo.



Sprememba		64
Predlog direktive
Člen 11 – odstavek 5 – pododstavek 1 – točka b
	

	Besedilo, ki ga predlaga Komisija
	Sprememba

	(b)	osnutek odločbe o odmeri davka za ustrezno stalno poslovno enoto;
	(b)	osnutek odločbe o odmeri davka za ustrezno stalno poslovno enoto in odvisno družbo;



Sprememba		65
Predlog direktive
Člen 11 – odstavek 8
	

	Besedilo, ki ga predlaga Komisija
	Sprememba

	8.	Če davčni organ države članice gostiteljice zavrne osnutek odločbe o odmeri davka, ta osnutek odločbe o odmeri davka spremeni v zvezi s pripisovanjem dobička stalni poslovni enoti v skladu z določbami veljavne dvostranske konvencije o izogibanju dvojnemu obdavčevanju med državo članico gostiteljico in državo članico sedeža. Potem ko se pripis dobička stalni poslovni enoti spremeni in sporoči organu za vložitev v skladu s členom 8ae Direktive 2011/16/EU, organ za vložitev ponovno izračuna obdavčljivi izid v skladu z davčnimi pravili države članice sedeža in ta država članica izda popravljeno odmero davka. Davčni zavezanec ima pravico do pritožbe zoper to spremenjeno odmero davka pred sodišči države članice sedeža. Vsi spori v zvezi z zneskom dobička, ki ga je mogoče pripisati stalni poslovni enoti, se rešujejo v skladu z veljavno dvostransko konvencijo o izogibanju dvojnemu obdavčevanju ali določbami iz Direktive Sveta (EU) 2017/1852 z dne 10. oktobra 201717.
	8.	Če davčni organ države članice gostiteljice zavrne osnutek odločbe o odmeri davka, ta osnutek odločbe o odmeri davka spremeni v zvezi s pripisovanjem dobička stalni poslovni enoti in odvisnim družbam v skladu z določbami veljavne konvencije o izogibanju dvojnemu obdavčevanju, katere pogodbenici sta država članica gostiteljica in država članica sedeža. Potem ko se pripis dobička stalni poslovni enoti in odvisnim družbam spremeni in sporoči organu za vložitev v skladu s členom 8ae Direktive 2011/16/EU, organ za vložitev ponovno izračuna obdavčljivi izid v skladu z davčnimi pravili države članice sedeža in ta država članica izda popravljeno odmero davka. Davčni zavezanec ima pravico do pritožbe zoper to spremenjeno odmero davka pred sodišči države članice sedeža. Vsi spori v zvezi z zneskom dobička, ki ga je mogoče pripisati stalni poslovni enoti in odvisnim družbam, se rešujejo v skladu z veljavno dvostransko konvencijo o izogibanju dvojnemu obdavčevanju ali določbami iz Direktive Sveta (EU) 2017/1852 z dne 10. oktobra 201717.

	_________________
	_________________

	17 Direktiva Sveta (EU) 2017/1852 z dne 10. oktobra 2017 o mehanizmih za reševanje davčnih sporov v Evropski uniji (UL L 265, 14.10.2017, str. 1).
	17 Direktiva Sveta (EU) 2017/1852 z dne 10. oktobra 2017 o mehanizmih za reševanje davčnih sporov v Evropski uniji (UL L 265, 14.10.2017, str. 1).



Sprememba		66
Predlog direktive
Člen 11 – odstavek 9
	

	Besedilo, ki ga predlaga Komisija
	Sprememba

	9.	Kadar se lahko v skladu z davčnimi pravili države članice gostiteljice določeni stroški, povezani z zaposlenimi v stalni poslovni enoti, odbijejo za davčne namene, če so zadevni zneski obdavčeni na ravni zaposlenega ali so predmet dajatev za socialno varnost in v državi članici sedeža ni podobne davčne obravnave, ki bi omogočala tak odbitek, sedež in država članica gostiteljica sprejmeta ustrezne ukrepe za preprečitev morebitnih neskladij.
	9.	Kadar se lahko v skladu z davčnimi pravili države članice gostiteljice določeni stroški, povezani z zaposlenimi v stalni poslovni enoti ali odvisni družbi, odbijejo za davčne namene, če so zadevni zneski obdavčeni na ravni zaposlenega ali so predmet dajatev za socialno varnost in v državi članici sedeža ni podobne davčne obravnave, ki bi omogočala tak odbitek, sedež in država članica gostiteljica, ki ji svetuje Komisija, sprejmeta ustrezne ukrepe za preprečitev morebitnih neskladij.



Sprememba		67
Predlog direktive
Člen 11 – odstavek 9 a (novo)
	

	Besedilo, ki ga predlaga Komisija
	Sprememba

	
	9a.	Komisija z izvedbenimi akti določi smernice o ustreznih ukrepih v zvezi z neskladji iz odstavka 8 tega člena. Ti izvedbeni akti se sprejmejo v skladu s postopkom pregleda iz člena 15.



Sprememba		68
Predlog direktive
Člen 12 – naslov
	

	Besedilo, ki ga predlaga Komisija
	Sprememba

	Pobiranje davka, ki ga morajo plačati stalne poslovne enote v državah članicah gostiteljicah
	Pobiranje davka, ki ga morajo plačati stalne poslovne enote in odvisne družbe v državah članicah gostiteljicah



Sprememba		69
Predlog direktive
Člen 12 – odstavek 1
	

	Besedilo, ki ga predlaga Komisija
	Sprememba

	1.	Sedež prek organa za vložitev poravna obveznosti iz naslova davka na dohodek v zvezi s svojim obdavčljivim izidom in obdavčljivim izidom svojih stalnih poslovnih enot v državah članicah gostiteljicah.
	1.	Sedež prek organa za vložitev poravna obveznosti iz naslova davka na dohodek v zvezi s svojim obdavčljivim izidom in obdavčljivim izidom svojih stalnih poslovnih enot in odvisnih družb v državah članicah gostiteljicah.



Sprememba		70
Predlog direktive
Člen 12 – odstavek 2
	

	Besedilo, ki ga predlaga Komisija
	Sprememba

	2.	Organ za vložitev pobere davek, ki ustreza obveznosti vsake stalne poslovne enote sedeža v Uniji za davek, uporabi davčno stopnjo zadevne države članice gostiteljice in ustrezni znesek prenese pristojnemu organu zadevne države članice gostiteljice.
	2.	Organ za vložitev pobere davek, ki ustreza obveznosti vsake stalne poslovne enote in odvisne družbe sedeža v Uniji za davek, uporabi davčno stopnjo zadevne države članice gostiteljice in ustrezni znesek nemudoma prenese pristojnemu organu zadevne države članice gostiteljice.



Sprememba		71
Predlog direktive
Člen 12 – odstavek 3
	

	Besedilo, ki ga predlaga Komisija
	Sprememba

	3.	Komisija z izvedbenimi akti določi praktične ureditve, potrebne za zagotovitev pobiranja in prenosa davka, ki ustreza obveznostim stalnih poslovnih enot za davek, iz države članice sedeža v državo članico gostiteljico. Ti izvedbeni akti se sprejmejo v skladu s postopkom pregleda iz člena 15.
	3.	Komisija z izvedbenimi akti določi praktične ureditve, potrebne za zagotovitev pobiranja in prenosa davka, ki ustreza obveznostim stalnih poslovnih enot ali odvisnih družb za davek, iz države članice sedeža v državo članico gostiteljico. Ti izvedbeni akti se sprejmejo v skladu s postopkom pregleda iz člena 15.




Sprememba		72
Predlog direktive
Člen 13 – odstavek 1
	

	Besedilo, ki ga predlaga Komisija
	Sprememba

	1.	Če ni določeno drugače, pravila te direktive ne vplivajo na nacionalne predpise držav članic, ki urejajo lokalne davčne revizije, pravna sredstva in postopke, ali mehanizme za reševanje sporov, ki so na voljo na ravni Unije ali določeni v veljavnih dvostranskih davčnih konvencijah o izogibanju dvojnemu obdavčevanju.
	1.	Če ni določeno drugače, pravila te direktive ne vplivajo na nacionalne predpise držav članic, ki urejajo lokalne davčne revizije, pravna sredstva in postopke, ali mehanizme za reševanje sporov, ki so na voljo na ravni Unije ali določeni v veljavnih dvostranskih davčnih konvencijah o izogibanju dvojnemu obdavčevanju. Ta direktiva ne vpliva na poslovne, računovodske in davčne obveznosti stalnih poslovnih enot in odvisnih družb v skladu z nacionalnimi pravili države članice gostiteljice.



Sprememba		73
Predlog direktive
Člen 13 – odstavek 2
	

	Besedilo, ki ga predlaga Komisija
	Sprememba

	2.	Davčni organ države članice gostiteljice lahko zahteva, da se skupaj z organom za vložitev opravi revizija, ki zajema izračun obdavčljivega izida stalne poslovne enote v skladu z davčnimi pravili države sedeža, pripis dobička stalni poslovni enoti in/ali veljavno davčno stopnjo. Skupne revizije se izvajajo v skladu z Direktivo Sveta 2011/16/EU18. Ne glede na določbe navedene direktive zaprošeni pristojni organ sprejme tako zahtevo organov države članice gostiteljice.
	2.	Davčni organi države članice gostiteljice lahko zahtevajo, da se skupaj z organom za vložitev opravi revizija, ki zajema izračun obdavčljivega izida stalne poslovne enote ali odvisne družbe v skladu z davčnimi pravili države sedeža, pripis dobička stalni poslovni enoti in/ali odvisni družbi in/ali veljavno davčno stopnjo. Skupne revizije se izvajajo v skladu z Direktivo Sveta 2011/16/EU18. Ne glede na Direktivo 2011/16/EU lahko davčni organ države članice sedeža zahtevek za skupno revizijo naslovi tudi na davčni organ države članice gostiteljice vsake stalne poslovne enote ali odvisne družbe.

	_________________
	_________________

	18 Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L 64, 11.3.2011, str. 1).
	18 Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L 64, 11.3.2011, str. 1).



Sprememba		74
Predlog direktive
Člen 13 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Če je treba revizijo opraviti na pobudo države članice sedeža, država članica sedeža povabi državo članico gostiteljico, da revizijo izvedeta skupaj.



Sprememba		75
Predlog direktive
Člen 14 – odstavek 1 – točka 2
Direktiva 2011/16/EU
Člen 8ae – odstavek 1
	

	Besedilo, ki ga predlaga Komisija
	Sprememba

	1.	Če je sedež, kot je opredeljen v členu 3, točka 2, direktive o uvedbi sistema davčnih pravil države sedeža za mikro, mala in srednja podjetja20 , ki se odloči, da bo za svoje stalne poslovne enote uporabljal davčna pravila države sedeža v skladu s členom 6 navedene direktive, upravičen do uporabe takih pravil, pristojni organ države članice sedeža z avtomatično izmenjavo informacij pristojnemu organu države članice stalne poslovne enote sporoči, da se obdavčljivi izid zadevne stalne poslovne enote izračuna v skladu z davčnimi pravili države sedeža. Tako sporočilo se pošlje v dveh mesecih po tem, ko sedež obvesti o svoji izbiri možnosti, da uporabi davčna pravila države sedeža.
	1.	Če je sedež, kot je opredeljen v členu 3, točka 2, direktive o uvedbi sistema davčnih pravil države sedeža za mikro, mala in srednja podjetja20, ki se odloči, da bo za svoje stalne poslovne enote ali odvisne družbe uporabljal davčna pravila države sedeža v skladu s členom 6 navedene direktive, upravičen do uporabe takih pravil, pristojni organ države članice sedeža ali odvisnih družb z avtomatično izmenjavo informacij pristojnemu organu države članice stalne poslovne enote sporoči, da se obdavčljivi izid zadevne stalne poslovne enote ali odvisnih družb izračuna v skladu z davčnimi pravili države sedeža. Tako sporočilo se pošlje v enem mesecu po tem, ko sedež obvesti o svoji izbiri možnosti, da uporabi davčna pravila države sedeža. 

	______________________
	______________________

	20 Direktiva…[UL: vstavite številko, datum, naslov in sklic na UL za navedeno direktivo].
	20 Direktiva…[UL: vstavite številko, datum, naslov in sklic na UL za navedeno direktivo].



Sprememba		76
Predlog direktive
Člen 14 – odstavek 1 – točka 2
Direktiva 2011/16/EU
Člen 8ae – odstavek 2
	

	Besedilo, ki ga predlaga Komisija
	Sprememba

	2.	Pristojni organ države članice stalne poslovne enote pristojnemu organu države članice sedeža sporoči davčno stopnjo, ki se uporablja za določitev obveznosti stalnih poslovnih enot za davek na njegovem ozemlju, v treh mesecih od obvestila pristojnega organa države članice sedeža o odločitvi za uporabo davčnih pravil države sedeža. 
	2.	Pristojni organ države članice stalne poslovne enote pristojnemu organu države članice sedeža ali odvisne družbe sporoči davčno stopnjo, ki se uporablja za določitev obveznosti stalnih poslovnih enot ali odvisnih družb za davek na njegovem ozemlju, v dveh mesecih od obvestila pristojnega organa države članice sedeža o odločitvi za uporabo davčnih pravil države sedeža.



Sprememba		77
Predlog direktive
Člen 14 – odstavek 1 – točka 2
Direktiva 2011/16/EU
Člen 8ae – odstavek 3
	

	Besedilo, ki ga predlaga Komisija
	Sprememba

	3.	Pristojni organ države članice sedeža z avtomatično izmenjavo informacij sporoči informacije iz odstavka 2 tega člena pristojnim organom držav članic stalnih poslovnih enot v skladu s praktičnimi ureditvami, sprejetimi v skladu s členom 21.
	3.	Pristojni organ države članice sedeža z avtomatično izmenjavo informacij sporoči informacije iz odstavka 2 tega člena pristojnim organom držav članic stalnih poslovnih enot ali odvisnih družb v skladu s praktičnimi ureditvami, sprejetimi v skladu s členom 21.



Sprememba		78
Predlog direktive
Člen 14 – odstavek 1 – točka 2
Direktiva 2011/16/EU
Člen 8ae – odstavek 4 – točka iii
	

	Besedilo, ki ga predlaga Komisija
	Sprememba

	(iii)	osnutek odločbe o odmeri davka za ustrezno stalno poslovno enoto;
	(iii)	osnutek odločbe o odmeri davka za ustrezno stalno poslovno enoto in odvisne družbe;



Sprememba		79
Predlog direktive
Člen 14 – odstavek 1 – točka 2
Direktiva 2011/16/EU
Člen 8ae – odstavek 6
	

	Besedilo, ki ga predlaga Komisija
	Sprememba

	6.	Če davčni organ države članice stalne poslovne enote ali poslovnih enot po zavrnitvi osnutka odločbe o odmeri davka, ki jo je izdala država članica sedeža, spremeni osnutek odločbe o odmeri davka v zvezi s pripisom dobička stalni poslovni enoti v skladu z določbami veljavne dvostranske konvencije o izogibanju dvojnemu obdavčevanju med državo članico gostiteljico in državo članico sedeža, pristojni organ države članice stalne poslovne enote oziroma poslovnih enot v enem mesecu od njegove izdaje pristojnemu organu države članice sedeža pošlje tako revidirano odločbo o odmeri davka za namene ponovnega izračuna obdavčljivega izida stalne poslovne enote, izdaje popravljene odločbe o odmeri davka in pobiranja davka.
	6.	Če davčni organ države članice stalne poslovne enote ali poslovnih enot ali odvisnih družb po zavrnitvi osnutka odločbe o odmeri davka, ki jo je izdala država članica sedeža, spremeni osnutek odločbe o odmeri davka v zvezi s pripisom dobička stalni poslovni enoti ali odvisni družbi v skladu z določbami veljavne dvostranske konvencije o izogibanju dvojnemu obdavčevanju med državo članico gostiteljico in državo članico sedeža, pristojni organ države članice stalne poslovne enote oziroma poslovnih enot ali odvisnih družb v enem mesecu od njegove izdaje pristojnemu organu države članice sedeža pošlje tako revidirano odločbo o odmeri davka za namene ponovnega izračuna obdavčljivega izida stalne poslovne enote ali odvisne družbe, izdaje popravljene odločbe o odmeri davka in pobiranja davka.




Sprememba		80
Predlog direktive
Člen 17 – odstavek 1
	

	Besedilo, ki ga predlaga Komisija
	Sprememba

	Komisija obvesti Evropski parlament o delegiranih aktih, ki jih sprejme Komisija, o kakršnem koli nasprotovanju delegiranim aktom ali o preklicu pooblastila s strani Sveta.
	Komisija obvesti Evropski parlament o delegiranih in izvedbenih aktih, ki jih sprejme Komisija, o kakršnem koli nasprotovanju delegiranim aktom ali o preklicu pooblastila s strani Sveta.



Sprememba		81
Predlog direktive
Člen 18 – odstavek 2
	

	Besedilo, ki ga predlaga Komisija
	Sprememba

	2.	Informacije, vključno z osebnimi podatki, ki se obdelujejo v skladu s to direktivo, se hranijo le toliko časa, kolikor je potrebno za doseganje namenov te direktive, zlasti preverjanje zahtev za upravičenost in določitev obveznosti davčnih zavezancev za davek, v skladu z nacionalnimi pravili o zastaranju, ki veljajo za posameznega upravljavca podatkov, v nobenem primeru pa ne dlje kot 10 let.
	2.	Informacije, vključno z osebnimi podatki, ki se obdelujejo v skladu s to direktivo, se hranijo le toliko časa, kolikor je nujno potrebno za doseganje namenov te direktive (v nadaljnjem besedilu: obdobje hrambe), zlasti preverjanje zahtev za upravičenost in določitev obveznosti davčnih zavezancev za davek, v skladu z nacionalnimi pravili o zastaranju, ki veljajo za posameznega upravljavca podatkov. Obdobje hrambe se začne, ko se osebni podatki za namene te direktive obdelujejo prvič, v nobenem primeru pa ni daljše od sedmih let.



Sprememba		82
Predlog direktive
Člen 19 – odstavek 1
	

	Besedilo, ki ga predlaga Komisija
	Sprememba

	1.	Komisija pet let po začetku uporabe te direktive preuči in oceni njeno delovanje ter o tem poroča Evropskemu parlamentu in Svetu. Poročilo po potrebi spremlja predlog za spremembo te direktive.
	1.	Komisija pet let po začetku uporabe te direktive preuči in oceni njeno delovanje ter o tem poroča Evropskemu parlamentu in Svetu. Komisija v poročilu med drugim preuči, ali bi bilo treba davčna pravila države sedeža uporabljati tudi za eno ali več odvisnih družb MSP. Poročilo po potrebi spremlja predlog za spremembo te direktive.



Sprememba		83
Predlog direktive
Člen 19 – odstavek 1 – pododstavek 1 a (novo)
	

	Besedilo, ki ga predlaga Komisija
	Sprememba

	
	V poročilu iz prvega pododstavka tega odstavka se oceni tudi morebitna razširitev področja uporabe te direktive, zlasti na druge družbe iz člena 3(5) in (6) Direktive 2013/34/EU, ustreznost zahtev za upravičenost iz člena 4 glede na to, da MSP uporabljajoj davčna pravila države sedeža, zlasti pa se oceni, ali je ustrezna zahteva glede skupnega prometa stalnih poslovnih enot in/ali odvisnih družb. V poročilu se oceni tudi ustreznost meril iz člena 10 te direktive, in sicer izključitev MSP, ki imajo več kot dve odvisni družbi, in to, ali bi bilo treba dejavnosti ladijskega prevoza izključiti iz člena 5 te direktive. V poročilu se tudi oceni, kako bi bilo mogoče postopke, določene v tej direktivi, še dodatno racionalizirati, da bi zmanjšali stroške izpolnjevanja obveznosti, in ali je mogoče iz uporabe te direktive pridobiti lekcije glede obdavčitve dohodkov pravnih oseb na splošno.



Sprememba		84
Predlog direktive
Člen 19 – odstavek 2
	

	Besedilo, ki ga predlaga Komisija
	Sprememba

	2.	Države članice Komisiji v skladu z odstavkom 3 sporočijo ustrezne informacije za oceno direktive, vključno z zbirnimi podatki o številu upravičenih MSP v primerjavi z MSP, ki so se odločila za uporabo sistema, njihovem prometu in stroških izpolnjevanja obveznosti glede na promet, podatki o številu MSP, ki so se razširila čez mejo z ustanovitvijo stalne poslovne enote, in številu MSP, ki so bila izključena zaradi ustanovitve odvisne družbe, ali o stroških izpolnjevanja obveznosti za MSP, ki uporabljajo to možnost.
	2.	Države članice Komisiji v skladu z odstavkom 3 sporočijo ustrezne informacije za oceno direktive, vključno z zbirnimi podatki o številu upravičenih MSP v primerjavi z MSP, ki so se odločila za uporabo sistema, njihovem prometu in stroških izpolnjevanja obveznosti glede na promet, podatki o številu MSP, ki so se razširila čez mejo z ustanovitvijo stalne poslovne enote, in številu MSP, ki so bila izključena zaradi ustanovitve več kot dveh odvisnih družb, ali o stroških izpolnjevanja obveznosti za MSP, ki uporabljajo to možnost.



Sprememba		85
Predlog direktive
Člen 19 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Komisija ob upoštevanju mednarodnih standardov oceni morebitne pravne ovire pri uporabi te direktive, kot je neobstoj skupne in usklajene opredelitve stalnih poslovnih enot in odvisnih družb v Uniji.



Sprememba		86
Predlog direktive
Člen 20 – odstavek 1 – pododstavek 1
	

	Besedilo, ki ga predlaga Komisija
	Sprememba

	Države članice do 31. decembra 2025 sprejmejo in objavijo predpise, potrebne za uskladitev s to direktivo. O tem takoj obvestijo Komisijo.
	Države članice do 31. decembra 2024 sprejmejo in objavijo predpise, potrebne za uskladitev s to direktivo. O tem takoj obvestijo Komisijo.



Sprememba		87
Predlog direktive
Člen 20 – odstavek 1 – pododstavek 2
	

	Besedilo, ki ga predlaga Komisija
	Sprememba

	Te predpise uporabljajo od 1. januarja 2026.
	Te predpise uporabljajo od 1. januarja 2025.

